open-index/open-wikipedia-markdown huggingface dataset:
Gunnar Kongsrud

**Gunnar Kongsrud** (født 9. mai 1983) er en norsk politiker (H) og forretningsmann.

Han var leder i Oppland Unge Høyre 2001–2004 og ansatt som Unge Høyres generalsekretær 2004–2007. Han var medlem av Gjøvik kommunestyre 2003–2007 og leder i Gjøvik Høyre 2008–2010. Mellom 2008 og 2014 var Kongsrud ansatt i Høyres hovedorganisasjon, blant annet som sjef for partiets kampanje- og innsamlingsarbeid.

I 2014 ble Kongsrud ansatt i legemiddelfirmaet Abbvie.

Han gikk Tranberg videregående skole, og har en bachelorgrad i økonomi og administrasjon fra BI.

## Referanser
Vincenzo Demetz

**Vincenzo Demetz** (født 10. oktober 1911, død 24. november 1990) var en italiensk langrennsløper som konkurrerte på 1920- og 30-tallet.

Han deltok i alle tre langrennsøvelsene under OL 1936 i Garmisch-Partenkirchen. I de individuelle øvelsene ble han nr. 13 (18 km) og 16 (50 km). I tillegg gikk han stafetten, der Italia ble beste ikke-nordiske nasjon med en fjerdeplass.

Han tok sine første (og eneste) medaljer i internasjonale mesterskap under VM 1937 i Chamonix, der han i tillegg til bronsemedaljen på 50 km var med på å gå det italienske stafettmannskapet inn til tredjeplass. 

## Meritter
* VM 1927 i Cortina d'Ampezzo
** 4.-plass på 50 km
* OL 1936 i Garmisch-Partenkirchen
** 4.-plass på 4 x 10 km stafett
* VM 1937 i Chamonix
** Bronse på 4 x 10 km stafett
** Bronse på 50 km

## Referanser


## Eksterne lenker
*
Norsk bondereising

***Norsk bondereising*** er en sakprosabok skrevet av Halvdan Koht utgitt i 1926. 

Dette er et av de viktigste verkene som spesielt omhandler forholdet mellom bondesamfunnet og øvrighet i Norge i tidlig nytid. Halvdan Koht ser på de lange linjene i norsk historie i et marxistisk perspektiv og viser hvordan norske bønder sakte, men sikkert kjempet seg til makten i det norske samfunnet i århundrene frem mot 1800-tallet. For Koht var «bondepolitikken» på 1800-tallet gjort mulig av den beinharde kampen om økonomisk og politisk makt ført av bøndene, først mot adelen, siden mot embetsmenn og borgere. 

Det var økonomiske vanskeligheter som var den dypere årsaken til bøndenes klassekamp, men selve striden ble ofte utløst av embetsmenn som utnyttet bøndene. 

All uvilje fra bøndenes side mot representanter for øvrigheten var uttrykk for bøndenes stridsånd og en økt klassebevissthet, ifølge Koht. Til å begynne med kjempet bøndene mot korrupte embetsmenn på det lokale nivå og var mest opptatt av sine egne problemer. Etter hvert forandret dette seg. Fra slutten av 1700-tallet vokste det fram en klassebevissthet blant bøndene som i større grad knyttet dem sammen politisk og økonomisk.   

Kohts oppfatning er altså at bøndene reagerte med strid. Med dette konfliktorienterte perspektivet fokuserte han på de voldelige og tilspissede episodene som oppsto mellom bønder og øvrighet. Det var som regel griske og uærlige embetsmenn bøndenes uvilje rettet seg mot. I en slik konflikt hadde bøndene to alternativer: de kunne legge frem sin klage til kongen, enten ved å sende supplikker eller ved å fremme klagen personlig i København, eller de kunne gjøre motstand, for eksempel ved å angripe futen, gjøre opprør på tinget eller kollektivt nekte å betale skatt. Bøndene sto «utanfor makta», og ulovlig og krass motstand var den vanligste måten for dem å påvirke sin situasjon på når de følte de var blitt behandlet urettferdig.

## Eksterne lenker
* ''Norsk bondereising'', Aschehoug, 1926 - tilgang for norske IP-adresser
Skotsk Premier League 2000–2001

Den skotske Premier League 2000-01 ble vunnet av Glasgow Celtic. Dette var den 104. sesongen med organisert ligafotball i Skottland.

## Topscorere

## Eksterne lenker
* Scottish Premier League Archive 2000/2001 hos *Scottish Professional Football League* (spfl.co.uk)
Predrag Mijatović

**Predrag Mijatović** (serbisk: Предраг Мијатовић, født 19. januar 1969 i Titograd i SFR Jugoslavia) er en tidligere montenegrisk fotballspiller som var sportsdirektør i Real Madrid i tre sesonger fram til og med 2008/09. I løpet av sin karriere som spiller spilte han for Budućnost Podgorica, FK Partizan, Valencia, Real Madrid, Fiorentina og Levante. Han ble matchvinner for Real Madrid i Mesterligafinalen 1997/98, da han scoret kampens eneste mål mot .

Mijatović spilte 73 landskamper og scoret 28 mål for . Han deltok i VM i fotball 1998 og EM i fotball 2000. I tillegg spilte han 7 landskamper for .

## Eksterne lenker
*
Lester Young

**Lester «Prez» Young** (født 27. august 1909 i Woodville i Mississippi, død 15. mars 1959 i New York) var en amerikansk jazzmusiker (saksofon, klarinett), kjent som en av verdens ledende på 1930-, 1940- og 1950-tallet.

Etter å ha turnert vaudeville med familieorkesteret, spilte han med Art Bronson og hans Bostonians (-1930) og Walter Page's «Blue Devils; (1931). Han var en tid i Minneapolis, før han flyttet med bandet «The Thirteen Original Blue Devils» til Kansas City, og ble opptatt i Bennie Motens orkester (1933).

Young spilte med en rekke band, også i New York, der han tok over saksofon-pioneeren Coleman Hawkins' rolle i Fletcher Hendersons orkester (1934), gikk til Andy Kirk's orkester, og endelig Count Basies band (1934–40), der Young oppnådde nasjonal berømmelse. Med deler av Basiebandet ga han ut sin mest kjente solo, «Lady be Good» (1936), og komponerte selv *Lester leaps in* (1939). En til tider klarinettspillende Young fikk tilnavnet «Prezident» av Billie Holiday, som igjen av Young fikk tilnavnet «Lady Day» de to ga ut bestselgerne *The man I love* (1939) og *All of me* (1941).

Firevolum-serien *Prez' hat utkom 1936-41.

På 1940-tallet ledet han egen trio ved [[Kelly's Stables]], fulgt opp med en periode på vest-kysten med sin yngre bror, jazztrommeslageren [[Lee Young]]. Young medvirket ga ut *Lester Young – Nat King Cole Trio* (1946), samt fortsatte sitt virke i [[New York City]] med Basie (1943–44) og [[Dizzy Gillespie]] og tilbrakte et år i militæret. Etter dette spilte han inn sin kjente *These foolish things* (1946) og *Coleman Hawkins & Lester Young* (1946).
Han figurerte i filmen *Jammin' the blues* (1944), spilte i [[Jazz at the Philharmonic]] (1946), ga ut *Prez in Europe* (1953) og *Pres and Teddy* (1956) før han døde. Komposisjonen *Pork pie hat* (1959) av [[Charles Mingus]], er dedikert Young, likesom [[Wayne Shorter]]'s *Lester left town*. Flere biografier er skrevet, deriblant Douglas H. Daniels, *Lester leaps in: The life and times of Lester 'Pres' Young'' (2005).

## Referanser

## Eksterne lenker
* pbs.org  har biografi og lydklipp
Salam

::*Se også hilsningsuttrykket [[Assalamu alaikum|«salaam»]]* og fornavnet Salam (navn).
***Salam*** er et norsk studenttidsskrift utgitt av Muslimsk studentsamfunn siden 2004. Tidsskriftet lages på frivillig basis av studenter ved Universitetet i Oslo og høyskoler i Oslo-området og gis ut to ganger i året. *Salam* er en relansering av bladet *Tankevekkende* som ble utgitt av Muslimsk studentsamfunn siden høsten 1996.

Et av målene med *Salam* er å engasjere studenter og medlemmer i foreningen til å skrive om de temaer som er interessante for dem. Enkeltpersoner kan selv velge det de vil skrive, men redaksjonen kommer også med forslag. Bladet tar opp temaer som omhandler islam og innvandrerkultur med spesiell fokus på innvandrernes situasjon i Norge. Målet er å skape forståelse og toleranse mellom to kulturer ved å lære dem mer om hverandre. 

Målgruppen er primært studenter – muslimer så vel som ikke-muslimer og generelt alle andre. Gruppen oppfordrer leserne til å sende inn bidrag, og fungerer slik som en arena hvor studentene og vanlige folk kan ytre seg. Bladets innhold er dermed en kombinasjon av innsendte bidrag og redaksjonens eget arbeid.

Studentpublikasjonen er allsidig og inneholder alt fra faktaartikler, aktuelle temaer og intervjuer, til tekster av mer humoristisk preg.

## Referanser


## Eksterne lenker
*
Savo Milošević

**Savo Milošević** (serbisk: Саво Милошевић; født 2. september 1973) er en serbisk fotballtrener og tidligere fotballspiller. 

Som klubbspiller har han spilt for FK Partizan (1992–95), Aston Villa (1995–98), Real Zaragoza (1998-2000 og 2002), Parma (2000–01), Espanyol (2002–03), Celta Vigo (2003–04), CA Osasuna (2004–2007) og FK Rubin Kazan.

Han er den som har flest landskamper og mål for Jugoslavia/Serbia. Han sluttet på Serbias herrelandslag i fotball etter den siste kampen i VM i fotball 2006. Han deltok også i VM i fotball 1998 og EM i fotball 2000 der han ble toppscorer med 5 mål sammen med Patrick Kluivert.

## Referanser


## Eksterne lenker
*
Anders Magnus

**Anders Christian Magnus** (født 1952) er en norsk journalist, programleder og korrespondent med flere års fartstid i NRK og TV 2. Han har gjennom sin karriere dekket flere fagfelt, men først og fremst utenrikspolitikk. Han har vært korrespondent i både Asia, USA og Afrika.

Magnus er utdannet økonom og samfunnsviter.

Magnus begynte sin journalistkarriere som stipendiat ved NRK Hordaland i 1978. Her var han i fire år. Deretter var han ansatt i *[[Bergens Tidende]]* i ti år. I 1992 gikk han over til TV 2 som en av kanalens første nyhetsankere, og ledet senere debattprogrammene *[[PS (TV-program)|PS]]* og *[[M (TV-program)|M]]* der han blant annet hadde Nelson Mandela, Yasir Arafat og Dalai Lama som gjester.

I 1998 gikk han tilbake til NRK som Afrika-korrespondent, med kontor i Cape Town, der han var frem til 2002. På grunnlag av dette oppholdet skrev han boken *Min afrikanske reise*, med utgivelse i 2004. I perioden 2010–2014 var han NRKs Asia-korrespondent med base i Beijing, og fra 2017 til 2021 var han kanalens korrespondent i Washington.

Magnus var også reporter NRKs ''Brennpunkt'' og *[[Forbrukerinspektørene]],* samt medprogramleder for TV-aksjonen (i 2001). Han var også reporter i *[[Dagsrevyen]]* i flere år.

Under dekning av en Blitz-demonstrasjon mot den danske ambassaden i Oslo i mars 2007, ble han og en kollega fysisk angrepet. Denne saken førte til anmeldelse. På nyåret 2010 skapte Magnus overskrifter da han under et *[[Dagsrevyen]]*-innslag beskrev forskjellene i Oslo-skolen, der disse kunne synes å være inndelt etter elevenes hudfarge: brune overfor hvite elever. Forfatteren Unni Lindell var blant de argeste kritikerne av denne måten å vinkle saken på, mens språkforskerne Sylfest Lomheim og Helene Uri stilte seg blant forsvarerne av Magnus' språkbruk i innslaget.

I mars 2017 hadde han et innslag om gjenger i Oslo der han mente at det var «svenske tilstander» som hersket på Oslos østkant. Reportasjen ble klaget inn til Kringkastingsrådet, hvor to klagere mente at Magnus ikke kunne underbygge påstandene i reportasjen med forskning eller fakta. Enkelte av medlemmene i rådet kritiserte kildegrunnlaget for reportasjen, men det var bred støtte til at utfordringene med integreringen ble satt på dagsorden.

Den 1. mai 2022 gikk Anders Magnus av for aldersgrensen etter å ha fylt 70&nbsp;år. Samme år begynte han som kommentator i Nettavisen, der han primært dekker utenriksstoff.

## Bibliografi
* *Bergen sett fra luften*, Ernst G. Mortensens forlag, 1986, ISBN 82-527-0881-1
* *Erkebergenserne*, 1985
* *Min afrikanske reise*, Aschehoug, 2004, ISBN 9788203231469

## Referanser




## Eksterne lenker
* Aftenposten: NRK anmelder voldsepisode, (Aftenposten, 2007)
* Bokklubben: Farefylt ferd , Min Afrikanske reise hos Bokklubben.
Muslimsk studentsamfunn

**Muslimsk studentsamfunn** (**MSS**) er en norsk studentorganisasjon for muslimske studenter etablert 20. mars 1995. Studentsamfunnet er partipolitisk nøytralt, uavhengig av andre organisasjoner og åpent for alle muslimske studenter uavhengig av kjønn eller etnisk tilhørighet. MSS arrangerer jevnlig sosiale arrangementer, foredrag og temadager veldedighet.

## Historie

Muslimsk studentsamfunn ble grunnlagt den 20. mars 1995 av en gruppe muslimske studenter ved Universitetet i Oslo med Saleem Raza Ahmed og Usman Abdi Dahir som initiativtakere. På det første møtet kom det elleve studenter og på det andre kom det 16. Gruppen begynte med å arrangere temakvelder om dagsaktuelle temaer og studiesirkler.

Høsten 1996 startet foreningen tidsskriftet *Tankevekkende* som ble gitt ut to ganger i året. Våren 2004 ble det relansert med det nye navnet *[[Salam]]* og en mer profesjonell utforming samtidig som utgivelsesfrekvensen ble beholdt.

Siden oppstarten i 1995 har foreningen også fått medlemmer ved andre institusjoner for høyere utdanning i Oslo og andre deler av landet og høsten 2009 ble et lokallag etablert i Bergen.

I 2024 ble muslimsk studentsamfunn kåret til nest beste studentforening av Universitetet i Oslo for deres arbeid med kunnskapsspredning og innsamlingsaksjoner for krigsrammede land som bl.a. Palestina.

## Styret

Styret i MSS velges for ett år om gangen og består av ni medlemmer: Leder, nestleder, økonomi-ansvarlig, media og info-ansvarlig, bønneroms-ansvarlig, to sosialt arrangement-ansvarlige og to styremedlemmer.
Høsten 2024 ble styrelederen Heval Turan og styremedlem Elif Demirel begge nominerte til Studentskipnaden SIO «Årets ildsjel»-pris.


## Aktiviteter

Siden oppstarten har hovedformålet med Muslimsk studentsamfunn vært å skape et forum for muslimske studenter for å diskutere og lære mer om islam. Dette har blitt søkt spesielt gjennom studiesirkler og temakvelder, etterhvert også med inviterte foredragsholdere. 

Etterhvert har foreningen også i økende grad jobbet med utadrettet informasjons- og dialogarbeid. Siden terrorangrepet 11. september 2001 har foreningen opplevd i økende grad å bli kontaktet av media og andre ikke-muslimer som ønsker å lære mer om islam i Norge. I 2001 arrangerte de et dialogseminar sammen med Norges kristelige studentforbund. og de to foreningene har siden holdt kontakt. I 2004 ble det arrangert en felles pilegrimstur til Palestina.

## Referanser


## Eksterne lenker
* 
* Tidsskriftet ''Salam''

__INDEKSER__
Abaya

**Abaya** eller **aba** er ulike varianter av løse, gjerne kappeformede ytterplagg som også dekker håret og som tradisjonelt blir båret av muslimske kvinner på Den arabiske halvøya og i Nord-Afrika som hijab, det vil si anstendig tildekkende muslimsk drakt. Abaya eller aba brukes også av menn.

Tradisjonelle abayaer er svarte, og kan enten bestå av et stort, firkantet stoffstykke som draperes fra skuldrene eller hodet, eller en lang, svart kaftan. Abayaen bør dekke hele kroppen, unntatt ansiktet, føttene og hendene. Den kan bæres med nikab, et ansiktsslør som dekker alt unntatt øynene. Noen kvinner velger å også bære svarte hansker, slik at hendene deres er tildekket under abayaen.

I Saudi-Arabia er det påbudt for kvinner å bruke abaya på offentlige steder, mens niqab er valgfritt. Det religiøse politiet mutaween (eller «mutawa») har ansvaret for at kvinner bruker abaya.

I dag er abayaene vanligvis kaftaner, laget av et lett stoff som krepp, georgette eller chiffon. De lages også i andre farger enn svart.

I Iran omtales gjerne abayaen som en «arabisk chador».


Image:Abayapair.jpg|To muslimske kvinner kledt i abayat, en kappeformet kjole som også dekker hodet, og nikab, ansiktstørkle.
File:Aba (PSF).png|Aba, abaya for menn, og kefije, «palestinaskjerf», båret av en beduin


## Se også

* Chador, persisk ytterkappe som også dekker håret
* Jilbāb, heldekkende ytterdrakt for muslimske kvinner
* Burka, fotsid, heldekkende ytterdrakt med heklet gitter foran øynene, tradisjonelt båret av muslimske kvinner i Afghanistan, Pakistan og det nordlige India
* Hijab, hodetørkle for muslimske kvinner og fellesbetegnelse for anstendig muslimsk påkledning

* Kaftan, fotsid frakk eller kjortel med vide ermer båret som overplagg i blant annet Midtøsten og Sentral-Asia

## Referanser


## Eksterne lenker
*
Kara Mustafa

**Merzifonlu Kara Mustafa Pasha** (arabisk: كارا باشا) (1683–1634) var en osmansk militærleder og storvesir. Han var sentral i rikets forsøk på ekspansjon i Europa. Etter hans knusende tap i slaget ved Wien i 1683, ble han beordret til Beograd der han ble henrettet ved kvelning med en silkesnor og hodet hans ble sendt i en fløyelspose til sultan Mehmed IV.

## Referanser
Roy Hellvin

**Roy Wilhelm Hellvin** (født 9. januar 1944) er en norsk pianist og arrangør, kjent fra Oslos teater- og jazzmiljø og en rekke innspillinger.

Han ledet tidlig (1961) egen besetninger, som med Lucky Thompson, Carl Magnus Neumann og Jesper Thilo var ved Kongsberg Jazzfestival (1968); trioen ga ut *Roy Hellvin* (1973).  Videre  spilte han i Bernt Anker Steen / Harald Bergersen kvintett, var lenge i Radiostorbandet (1968–81) og medvirket på utgivelser med Laila Dalseth (1976–80).

Hellvin har vært tilsatt ved Oslo Nye Teater (1976) som musikalsk leder og arrangør for drøyt 60 oppsetninger, samt medvirket på oppsetninger for Nationaltheatret, Det norske teatret, Riksteatret, Trøndelag Teater, Rogaland Teater og Chat Noir.  På 80-tallet har han spilt med Per Nyhaugs studioband samt Frode Thingnæs' besetninger.

Han leder også **Roy Hellvin Trio** med Bjørn Jacobsen bass og Leif Osen trommer, som ga ut *Old Friends* (Curling Legs, 2003).  Den senere tid har han ledet en kvartett med nevnte Osen, samt Terje Johansen trompet og Kåre Garnes bass.  Hellvin mottok Gammleng-prisen 2001 i klassen *Studio*.

## Referanser




## Eksterne lenker
* Biografi fra Jazzbasen.
* Diskografi fra Jazzbasen.
Pipaluk

**Pipaluk** er et grønlandsk kvinnenavn som betyr «liten tingest», og opplevde stigende popularitet som det femte mest populære fornavnet for jenter født på Grønland i 1990-årene, med en topp rundt 2003.

En «pipaluk» er i Danmark betegnelsen på en høy, spiss kyse eller hette av stoff eller skinn til vinterbruk.

## Etymologi
*Pipaluk* er dannet av leddet *pi-* (fra *pigisaq*), «eie», «ens egen» («min lille tingest») med sluttleddet *-paluk*, diminutiv «-liten», jfr «Lykkeliten».

Sluttleddet *-paluk* er vanlig diminutiv i Thule-dialekten og brukes i navn som *Inukitsupaluk* («lille Inukitsoq»); *Kaalipaluk* («lille Karl»); *Ittupaluk* («lille Ittu»); *Qujanapaluk* («den gledelige lille») og *Pallipaluk* («lille piletre»). Leddet brukes også i stedsnavnet Siorapaluk («lite forparti» eller «liten strand»).

## Utbredelse
Pipaluk er i dag et vanlig navn på Grønland. I Norge er det svært sjeldent, men brukes noe i Canada.  

I Danmark var det - ifølge Danmarks Statistik - i 2025 55 kvinner med navnet Pipaluk. 

|}

## Annen bruk av navnet
* *Pipaluk And The Whales*, billedbok av John Himmelman. .
* Pipaluk var navnet på en isbjørn født i London Zoo i 1967.

## Referanser


## Eksterne lenker
Den muslimske verden

**Den muslimske verden** (eller den islamske verden) har to betydninger. 

I kulturell sammenheng blir begrepet brukt om alle mennesker som tilhører det verdensomspennende fellesskap av de som tilhører religionen islam. Dette fellesskap der medlemmene er kjent som muslimer består av omtrent 1,4–1,6 milliarder mennesker. Dette fellesskapet består ikke av bestemte raser, men er spredt ut blant alle raser; verdens muslimer er kun knyttet sammen ved tilslutningen til en felles religion.

I geografisk og politisk sammenheng (spesielt i historisk sammenheng) brukes begrepet **muslimske verden** og **islamske verden** som referanser til geografiske og politiske enheter som er dominert av islam. I denne sammenheng viser begrepet i hovedsak til den islamske termen *[[Dar al-Islam]]*.

Fellesskapet av muslimer er også kjent som *[[ummah]]*. Islamsk tro poengterer enhet og forsvar for alle medtroende, så det ville være å forvente at alle muslimske land skulle samarbeide; men nasjonalistiske strømninger har hatt en tendens til å splitte heller enn å forene muslimske land, spesielt i andre halvdel av det 20. århundre.

## Se også

* Liste over islamske termer oversatt hovedsakelig fra arabisk
* Muslimsk historie
* Islamsk gullalder
* Hajj
* Organization of the Islamic Conference
* Den arabiske verden
* Den vestlige verden

## Referanser


## Eksterne lenker
* The Islamic World to 1600 et online-læreprogram ved University of Calgary (Canada).
Eyjafjörður

**Eyjafjörður** er en fjord på nord-Island, mellom Skagafjörður og Skjálfandi. Her ligger Akureyri, Islands største tettsted utenfor Reykjavík-området. Eyjafjörður har hatt en stor betydning i islandsk landbrukshistorie og er i dag et av landets største melkeproduksjons-regionene.

Fjorden Eyjafjörður har flere hydrotermiske skorsteiner i dybder fra 20 til 60 meter og de når opp til 20 meter under vannflaten.  

I 1997 ble "skorsteinene" undersøkt av islandske og tyske dykkere og identifisert som et geologisk fenomen.   Området med hydrotermisk skorsteiner ble vernet i 2001. 

## Referanser
Murad V

**Murad V** (arabisk:مراد الخامس) (født 21. september 1840, død 29. august 1904) var den 33. sultanen av Det osmanske riket og regjerte kun fra 30. mai 1876 til 31. august samme året. Han ble avsatt på grunn av mentale lidelser.

## Referanser
Med

**Med** er en navigasjonsmåte, eller bestemmelse av en posisjon til sjøs. Et med er når to eller flere landemerker er i et bestemt forhold til hverandre (være overett) når en var på ett bestemt sted på hav eller sjø. Inntil alle fyr og sjømerker kom på plass, var medene de eneste sikre markører man hadde for å unngå skjær og båer. 
 
Medene var ofte langs synlige trekk i landskapet innafor, slik at beskrivelsen kunne formidles muntlig ved behov. Det var ønskelig, men ikke alltid mulig, at siktelinjene var i 90 graders vinkel på hverandre for å holde en rimelig presisjon på stedet. Noen steder der seilleia var trang og landskapet ikke passet til naturlige med, ble det malt eller montert opp seilmerker. Disse var trekanter der den nedre hadde spiss opp, og den øvre ned. Når spissene sto loddrett overett, var en midt i leia. Med ble som regel tradert muntlig, men ble også samlet i håndskrevne **skallbøker**. Disse var viktige for kystseilasen, som var hovedferdselsveien langt inn i det 19de århundret.

Med ble oftest brukt på sjø, men kan også brukes i fjellterreng. 

Når man rodde, var det vanlig å ta sikte på et landemerke overett med akterstavnen til man var på tvers av neste merke. Da kunne det være at en måtte skifte med for ikke å treffe et skjær eller båe.

En medbeskrivelse kunne være: «Du ror rett ut fra Småskjæret i retning Storfyret. Når du har den store skåra i midten av Ullholmen rett under Lilletoppen på tvers og Småskjæret fortsatt er rett akter, så er du der.»  Gode fiskeplasser ble ofte holdt hemmelige, slik at de ble i slekta.

Denne formen for navigering er nå for det meste avløst av radar, ekkolodd, fargelyssektorer fra fyr og fyrlykter og GPS.


Pier and building used by ferry to check for clear of pier 01.jpg|Bruk av overett (med) ved avgang fergekai Horten, det østlige kaihjørnet skal være på linje med den østlige veggen av kontorbygget.
Pier and building used by ferry to check for clear of pier 02.jpg |Bruk av overett (med) ved avgang fergekai Horten, passert den østlige delen av kontorbygget og fergen er klar kaia.
Pier and building used by ferry to check for clear of pier 03.jpg|Bruk av overett (med) ved avgang fergekai Horten, passert kontorbygget og fergen er godt klar kaia.


## Referanser
Posisjonssystem

Et **posisjonssystem** er et tallsystem hvor sifrenes plassering har betydning for tallets verdi. Posisjonssystemer har også et grunntall. I vårt titallsystem, for eksempel, er tallet 10 grunntallet.

Eksempel på tall i titallsystemet:

:123,45

Her står 1-tallet på 100.-plassen, 2-tallet på 10.-plassen, 3-tallet på 1.-plassen, 4-tallet på -plassen og 5-tallet på -plassen. 

Et annet eksempel på posisjonssystem er totallsystemet eller det binære tallsystem. Dette tallsystemet består kun av sifrene 0 og 1, og plassverdien utgjøres av potenser av 2, slik plassverdiene i titallsystemet utgjøres av potenser av 10. 

Eksempel på tall i totallsystemet:

:1011

Omgjort til vårt titallsystem blir dette:

:1 \cdot 2^3 + 0 \cdot 2^2 + 1 \cdot 2^1 + 1 \cdot 2^0 = 8 + 0 + 2 + 1 = 11

Andre mye brukte posisjonssystemer er oktale tall med grunntall 8 og heksadesimale tall med grunntall 16, som regel for å representere binærtall mer kompakt. Særlig den siste typen er mye brukt ettersom bestemte antall slike sifre utgjør adresserbare enheter (datamaskinord) i datamaskinene. For å representere tallene 10 til 15 brukes bokstavene A til F. Eksempler på heksadesimale tall med desimaltallverdien i parentes:
*5 (5)
*A (10)
*10 (16)
*A4 (164)
*CDEF (52719)

De to siste tallene fremkommer fra:
*10 \cdot 16^1 + 4 \cdot 16^0
*12 \cdot 16^3 + 13 \cdot 16^2 + 14 \cdot 16^1 + 15 \cdot 16^0

## Litteratur
* 

## Eksterne lenker
*
Abd-ul-Hamid II

**Abdülhamit II** (osmansk tyrkisk: عبد الحميد ثانی; født 21. september 1842 i Konstantinopel, død 10. februar 1918 samme sted) var den 34. sultanen av Det osmanske riket. Han regjerte fra 31. august 1876 til han ble avsatt 27. april 1909. Han blir ofte omtalt som den som utsatte oppløsningen av Det osmanske riket med sitt nesten undertrykkende styresett og sine gode diplomatiske evner. Han er idag blant de mest omdiskuterte sultanene i Tyrkia. Sultanen ble avsatt i et kupp gjennomført av ungtyrkerne i 1909. Han ble etterfulgt av Mehmet V. Han ble overtalt til ærverdig forvaring i Tessaloniki og ble senere flyttet til Istanbul hvor han brukte sin siste tid i Beylerbeyi-palasset til å skrive sine memoarer.

Sultan Abdülhamit II var den andre sønnen til sultan Abdülmecit I. Han etterfulgte sin eldre bror Murat V som sultan i 1876, da han ble avsatt grunnet psykisk sykdom. 

Han ble holdt i forvaring i Tessaloniki til høsten 1912, da han under Balkankrigen ble ført til Konstantinopel da den greske hæren nærmet seg.

Sultan Abdülhamit II ble 11. februar 1885 tildelt storkorset av St. Olavs Orden.

## Referanser
Albert Luque

**Albert Luque Martos** (født 1978) er en spansk tidligere fotballspiller som sist spilte for den spanske klubben Málaga CF. Han spilte både som venstreving og som angriper.

## Referanser


## Eksterne lenker
*
Det osmanske interregnum

**Det osmanske [[interregnum]]** (også kjent som **Det osmanske [[triumvirat]]et**, tyrkisk: *Fetret Devri*) var en periode på begynnelsen av 1400-tallet da kaos var rådende i Det osmanske riket etter Sultan Bayezid I tapte til den mongolske krigsherreen Timur Lenk. Suleyman Çelebi hersket over det nordlige Hellas, Bulgaria og Trakia. Hans bror İsa Çelebi hersket over Hellas og mesteparten av Anatolia, men ble senere avsatt av sin yngre halvbror Mehmed I. Suleyman overtok da hele Hellas og deler av Anatolia. Mehmed sendte sin yngre bror Mûsa over Svartehavet med en stor hær for å vinne over Suleyman. Mûsa erobret Bulgaria i 1410 og Suleyman måtte trekke seg tilbake til Hellas. Etter dette erklærte Mûsa seg selv til Sultan av Det osmanske riket. Mustafa var ikke fornøyd med det og sendte en liten hær til Gallipoli hvor de ble slått. Han inngikk så en avtalen med Østromerriket og sendte på ny en hær som erobret Mûsas områder. Hans siste slag var i Kamerlu, Serbia. Det var så en enkel sak for Mehmed å erobre Hellas og erklære seg for Sultan av Det osmanske riket.
Skagafjörður

**Skagafjörður** er en fjord på Island, mellom Eyjafjörður og Húnaflói. I området rundt fjorden var det tidligere 12 separate kommuner, som nå er slått sammen til storkommunen Skagafjörður. Sauðárkrókur, Varmahlíð og Hólar er de største tettstedene i regionen.

Skagafjörður er vennskapsby med Kongsberg.

## Eksterne lenker
*
Mehmet V

**Mehmet V** (osmantyrkisk: محمد خامس, født 2. november 1844 i Konstantinopel, død der 3. juli 1918) var den 35. sultanen av Det osmanske riket. Som mange andre potensielle tronarvinger levde han stort sett i Yildiz-palasset. Hans regjeringstid startet 27. april 1909 etter ungtyrkernes kupp mot Abd-ul-Hamid II, men han hadde liten reell politisk makt. Alle avgjørelser ble tatt av de forskjellige medlemmene av den osmanske regjeringen og til slutt under første verdenskrig av *de tre pasjane* Enver Pasja, Talat Pasja og Djemal Pasja. Mehmet V hadde stor interesse for kultur og fremfor alt for poesi, som var hans store lidenskap, han skrev selv mange dikt. Han ble etterfulgt av sin yngre bror Mehmet VI i 1918.

## Liv og virke
### Fødsel, oppvekst, tidlig liv
Han ble født i Topkapı-palasset i Istanbul (Konstantinopel). Som så mange andre av de potensielle tronarvinger var han henvist til et liv i palassets haremer, i hans tilfelle i 30 år. I ni av de årene var han isolert i ensomhet. I denne tiden studerte han poesi i gammel persisk stil og ble en høyt skattet dikter. På sin niårsdag ble han høytidelig omskåret i palassets eget omskjærelsesrom  (*Sünnet Odasi*).

Han ble sultan etter at hans forgjenger Abd-ul-Hamid II hadde forsøkt å reversere ungtyrkernes revolusjon. Unktyrkerne avsatte ham, og innsatte Mehmet V.

### Sultan

Hans regjering tok til den 27. april 1909, men han var i det store og hele en gallionsfigur uten politisk innflytelse, på grunn av ungtyrkernes revolusjon i 1908 (som gjeninnførte den osmanske konstitusjon og parlamentet) og særlig det det osmanske statskupp i 1913, som etablerte de tre pasjaers diktatoriske triumvirat til makt.

Mehmed Vs mest betydelige politiske handling var formelt å utrope til jihad mot ententemaktene (de allierte under første verdenskrig) den 11. november 1914, etter den osmanske regjerings beslutning om å gå inn i krigen på sentralmaktenes side. Han var personlig, ble det imidlertid antatt, egentlig kritisk til Enver Pasjas tyskvennlige politikk.

Dette var den siste genuine proklamasjon av jihad av en kalif, ettersom kalifatet bestod til 1924. Proklamasjonen hadde ingen merkbar innflytelse på krigen, til tross for at mange muslimer bodde i osmanske territorier. Araberne gikk etter en tid tvert i mot inn i et samarbeid med britiske styrker under araberoppstanden i 1916.

Mehmed V var vert for keiser Wilhelm II, hans allierte under krigen, i Konstantinopel den 15. oktober 1917.

Han døde fire måneder før krigsslutt. Dermed slapp han både å oppleve krigsnederlaget og Det osmanske rikes undergang.

Størstedelen av sin tid som sultan tilbragte Mehmed&nbsp;V. i Dolmabahçe-palasset og i Yıldız-palasset i Konstantinopel. Hans grav befinner seg i den historiske bydelen Eyüp.

Han etterlot seg to sønner: Prins Mehmed Ziyaeddin (1873–1938) og prins Ömer Hilmi (1886–1935). Hans eneste datter, prinsesse Refia (født 1888), døde allerede som spedbarn. En annen sønn, prins Mehmed Necmeddin (1878–1913), døde før ham.

## Referanser
Olav Hurum

**Olav Hurum** (født 12. august 1884 i Hole i Buskerud, død 15. juli 1908 på Nordstrand i Oslo) var en norsk lyriker. 

Hans opprinnelige navn var **Olaf Andreassen Hurum**, og som dikter brukte han navnet Olav Hurum. Han flyttet i ung alder til Kristiania (Oslo) og ga ut i alt to diktsamlinger: *Skogtyngd* i 1905 og *Dvergmaal* i 1907, begge på Olaf Norlis Forlag. Selv om målformen hans var bokmål, skrev Olav Hurum alle sine dikt på nynorsk. Olav Hurum døde av tuberkulose den 15. juli 1908.

## Referanser


## Eksterne lenker
*
Libertas

**Libertas** betyr «frihet» på latin. Ordet brukes som
navn og motto i flere sammenhenger, blant annet for:

*Libertas (gudinne) - den romerske frihetsgudinnen

*Libertas (stiftelse) - den norske liberalistiske organisasjonen

*Libertas (Danmark) - den danske, liberalistiske organisasjonen
Mehmet VI

**Mehmet VI** (osmantyrkisk: محمد السادس, født 14. januar 1861 i Istanbul, død 16. mai 1926 i San Remo i Italia) var 36. og siste sultan av Det osmanske riket og den nest siste kalifen. De to titlene var samlet i hans regjeringstid. Han var yngre bror av forgjengeren Mehmet V.

## Liv og virke
### Bakgrunn
Mehmed Vahideddin ble født i Dolmabahçe-palasset i Istanbul. Han var yngste sønn av sultan Abdülmecid I og hans hustru, den cirkassiske prinsesse Gülüstü Kadın Efendi. Etter begge foreldres tidlige bortgang, bare noen måneder etter hans fødsel, ble han tatt under vern av sin eldre halvbror, den fra 1876 regjerende sultan Abdülhamid II. Prins Mehmed, som ikke ble ansett å ha noen sjanse til noensinne å bli sultan, gikk for å være intelligent, elegant og politisk interessert. Han beskjeftiget seg intensivvt med studiet av islamsk litteratur.

Etter at kronprins Yusuf Izzettin Efendi brått begikk selvmord 1. februar 1916 ble Mehmed rangert som ny tronfølger *(Veliaht)* for sin eldre halvbror sultan Mehmed V. I denne egenskap besøkte han under verdenskrigen de allierte stormaktene Østerrike-Ungarn og Det tyske rike. Han hadde ingen politiske fullmakter under besøkene.

### Sultan
Første verdenskrig endte med katastrofe for Det osmanske riket. Ved krigens slutt hadde britene erobret Bagdad og Jerusalem og store deler av de europeiske territoriene ble utskilt, og delt mellom seierherrene. Mehmet VI overtok sultanatet 4. juli 1918 etter kapitulasjonen, mens de allierte styrkene fortsatt okkuperte Istanbul. Under forhandlingene med Ententemaktene godtok Mehmet VI å avgi Syria, Palestina, Mesopotamia, Anatolia og Izmir. Hejaz ble anerkjent som uavhengig stat.

Tyrkiske nasjonalister mislikte sterkt vilkårene i fredsavtalene. En nasjonalistisk bevegelse under ledelse av Mustafa Kemal nådde toppen da grekerne inntok Izmir 15. mai 1919. Den nasjonalistiske bevegelsen drev grekerne ut igjen med militær makt og dannet en alternativ revolusjonær regjering i april 1920. 24. mai 1920 undertegnet Mehmet dommen om dødsstraff for Mustafa Kemal til ingen nytte.

### Abdikasjon og død

Sultan Mehmet VI fratrådte tronen den 1. november 1922. Han forlot Konstantinopel 17. november ombord i et britisk krigsskip. Kalifatet (den religiøse makten) ble overført til fetteren Abdülmecid II 19. november. Han gikk han i eksil på Malta, deretter på den italienske Rivieraen. 3. mars 1923 erklærte folkeforsamlingen i Ankara sultanatet (den politiske makten) for opphevet. 29. oktober samme år ble Tyrkia formelt opprettet med Mustafa Kemal som president. Kalifatet (den religiøse makten) ble offisielt opphevet i 1924.

Han døde i Sanremo, Italia den 15. mai 1926.

## Referanser


## Litteratur
* Jacques Benoist-Méchin: *Mustapha Kémal ou La mort d'un empire*, édition Albin Michel, 1954 .

## Eksterne lenker
*
Bergstien

**Bergstien** finnes en rekke steder:

* Bergstien (Oslo)
* Bergstien (Trondheim) 
* Bergstien (Stavanger) 
* Bergstien (Kristiansand) 
* Bergstien (Fredrikstad) – Kråkerøy 
* Bergstien (Drammen) 
* Bergstien (Sarpsborg) – Borgenhaugen 
* Bergstien (Larvik) 
* Bergstien (Vadsø) 
* Bergstien (Vardø) – Kiberg 
* Bergstien (Oppegård)
* Bergstien (Arendal) 
* Bergstien (Hurum) – Tofte, 
* Bergstien (Rygge) – Larkollen
* Bergstien (Tønsberg)
* Bergstien (Aurskog-Høland) – Fosser
* Bergstien (Vikna) – Rørvik 
* Bergstien (Nedre Eiker) – Mjøndalen 
* Bergstien (Røyken) – Slemmestad
* Bergstien (Salangen) – Sjøvegan
* Bergstien (Modum) – Vikersund
* Bergstien (Vestby) – Son 
* Bergstien (Porsgrunn) 
* Bergstien (Namsos) 
* Bergstien (Moss) 
* Bergstien (Halden) 
* Bergstien (Levanger) 
* Bergstien (Bamble) – Stathelle 
* Bergstien (Jevnaker)
* Bergstien (Kongsberg) 
* Bergstien (Søndre Land) – Landåsbygda 
* Bergstien (Alta) 
* Bergstien (Sogndal) 
* Bergstien (Eidsvoll) 
* Bergstien (Sør-Varanger) – Kirkenes
* Bergstien (Hattfjelldal)
Peter Spier

**Peter Spier** (født 6. juni 1927 i Amsterdam, død 27. april 2017 i Port Jefferson)) var en nederlandskfødt amerikansk forfatter og illustratør som ga ut mer enn tretti barnebøker. Peter Spier var særlig kjent for sine detaljerte, men lette pennetegninger av dyr. Han fikk flere priser i USA, blant annet for boka *Noas ark* som kom på norsk i 1979

Spier var en av ni fanger fra Villa Bouchina, et oppsamlingssted for jøder, under andre verdenskrig.

## Norske utgivelser
Følgende barnebøker med Peter Spiers tekst og tegninger er oversatt til norsk. Lista viser norske utgivelsesår.
* 1976: *Blikk-Lise* (originaltittel: *Tin Lizzie*)
* 1978: *Noas ark* (*Noah's ark*)
* 1979: *Hva skal vi finne på nå?* (*Bored – nothing to do!*) 
* 1981: *Vi mennesker* (*People*, ny norsk utgave under tittelen *Mennesket* kom i 1996)
* 1985: *Jona rømmer fra Gud : fortellingen om profeten Jona i det gamle testamente*

## Priser (utvalg)
* 1978 – Caldecott-medaljen for *[[Noas ark (bok)|Noas ark]]* (Originaltittel: *Noah's Ark*)

## Referanser


## Eksterne lenker
* Biografi (på engelsk)
* Utvalgte bøker av Spier (på engelsk) 
* Peter Spier presentert i Grummond Collection i USA (på engelsk)
Lorenz Frølich

**Lorenz Frølich ** (1820–1908) var en dansk maler, tegner, grafiker og illustratør. Frølich er i dag mest kjent for sine bokillustrasjoner, men han utførte også utsmykningsoppgaver. 

Lorenz Frølich var ikke utdannet ved kunstakademiet i København, men allerede som barn hadde han fått undervisning av  blant annet Martinus Rørbye og Herman Wilhelm Bissen, seinere av Christoffer Wilhelm Eckersberg og Christen Købke. Under reiser til Tyskland på 1840-tallet ble han kjent med den tyske illustratørstilen. 

Frølich har illustrert atskillige bokverk, for eksempel Adam Kristoffer Fabricius' *Illustreret Danmarkshistorie for Folket*, Andreas Munchs *Kongedatterens Brudefart*, H. C. Andersens eventyr og en lang rekke barnebøker.
 
## Galleri

Fil:Swen Widlobrody ubt.jpeg|Svein Tjugeskjegg framstilt av Lorenz Frølich ca. 1883–1886 som dekor på Frederiksborg slott i Danmark er inspirert av Bayeux-teppet fra 1000-tallet.
Fil:Hyldemoer ubt.JPG|Tegning av Lorentz Frølich til H. C. Andersens eventyr *Hyldemoer*.
Fil:Grathe Hede - Froelich.jpg|Slaget på Grathe Hede slik Lorenz Frølich forestilte seg det.


## Referanser


## Eksterne lenker
* 
* Om Lorenz Frølich i ''Ord og bild'' (1903–1912) (på dansk)
Hypokinesi

**Hypokinesi** er den medisinske betegnelse på få eller langsomme kroppsbevegelser. Hypokinesi kan være symptom på sykdom i basalgangliene (f.eks. Parkinsons sykdom, mentale lidelser, langvarig inaktivitet pga. sykdom.
Operation Nordlicht

**Operation Nordlicht** («Operasjon Nordlys») var en plan om å trekke tyske styrker ut av Finland og Finnmark og det østlige Troms til en linje mellom Lyngen og finskegrensen mot slutten av andre verdenskrig.

## Bakgrunn og gjennomføring

Finland var Tysklands allierte mot Sovjetunionen, og frontlinjen ved Murmanskfronten (Litsafronten, Nordfronten) mellom tyske og russiske styrker lå fra høsten 1941 i Litsadalen, omtrent midtveis mellom Kirkenes og Murmansk. Etter avslutningen av Den finske fortsettelseskrigen inngikk finnene våpenstillstandsavtale med russerne i september 1944, og tyskerne var forberedt på at de ville bli angrepet av russerne på frontavsnittet i nord. Ifølge Operation Nordlicht skulle storparten av den tyske *[[20. Gebirgsarmee]]* (*Armee Lappland*), 200&nbsp;000 soldater, forflyttes over 1&nbsp;000&nbsp;km vinterstid. Enkelte avdelinger hadde over dobbel så lang distanse å dekke. Som følge av planen ble det besluttet at befolkningen i Finnmark og Nord-Troms også skulle evakueres. I tillegg skulle landsdelen legges øde slik at den fremrykkende røde armé ikke fikk noe gratis.

Dagen etter at planen ble igangsatt, 7. oktober 1944, angrep Den røde armé med 19. armékorps med full tyngde på Kola-fronten, og den 18. oktober krysset russerne norskegrensen. Den 8. november nådde de fram til Tana. Tyskerne bestemte seg for evakuering og brenning av resten av Finnmark og Nord-Troms 28. oktober. I direktivet fra Hitler het det på rikskommissar Josef Terbovens oppfordring: «Medlidenhet med befolkningen er ikke på sin plass». Sjefen for 20. Gebirgsarmee, general Lothar Rendulic, etterfulgte ordren. Tyske tap under selve Operasjon Nordlicht er beregnet til 22&nbsp;236 falne.

Forfatter og historiker Arvid Petterson kaller tvangsevakueringen og nedbrenningen av Finnmark og Nord-Troms Norges største krigstragedie. I en bok dokumenterer han at 339 personer mistet livet som en direkte følge av evakueringen. De tyske forhåndsanslagene hadde vært at 40&nbsp;prosent av befolkningen, eller 30&nbsp;000 mennesker, ville omkomme. Norske nazister anslo 25&nbsp;prosent, altså omkring 20&nbsp;000 døde. Disse anslagene slo feil blant annet grunnet det milde været og at de fleste reiste uten direkte tvang.

## Se også
* *[[Operation Birke]]*, tysk plan for å tilbaketrekking i Finland, men sikre nikkelgruvene i Petsamo, som ble avløst av *Nordlicht*
* Tvangsevakueringen og nedbrenningen av Finnmark og Nord-Troms

## Referanser
Tore Hillestad

**Tore Hillestad** (født 1971) er en norsk samfunnsviter, økonom og forsker. Han er ansatt i en lederstilling ved Norges handelshøyskole.

Hillestad er utdannet cand.polit. ved Universitetet i Bergen. I 2005 tok han en doktorgrad om topplederes troverdighet under kriser. 

Hillestad har vært førsteamanuensis ved Institutt for strategi og ledelse, Norges Handelshøyskole og forsker og konsulent ved Administrativt forskningsfond (AFF) ved Norges Handelshøyskole. Han var også en periode ansatt som senior organisasjonsutvikler i Tryg og har programleder- og undervisningserfaring fra NHHs executive programmer i strategisk ledelse. Han har siden 2021 vært direktør for NHH Executive.  

Hans spesialområder er ledelse og organisering i kunnskapsbedrifter, symbolske sider ved ledelse, ledelse ved kriser, organisatorisk og strategisk endring, organisasjonskultur, og ledelse i det offentlige.
## Utgivelser
* *Toppledelsens troverdighet ved kriser: en studie av legitimitetsprosesser ved Åsgard-overskridelsene og Åsta-ulykken* (2004)
* *Ledelsesutfordringer og dilemmaer i team* (2008)
* *Den krevende reisen fra hierarki til team: lederen som kulturell arkitekt* (2008)

## Referanser
Schuyler Colfax

**Schuyler Colfax** (født 23. mars 1823, død 13. januar 1885) var den 17. visepresidenten i USA. Han tjenestegjorde i den første av de to periodene til president Ulysses S. Grant, og stilte også til valg for den andre perioden. Han måtte da se seg slått av Henry Wilson.

Han var i store deler av sitt liv et aktivt og betydningsfullt medlem av Ordenen Odd Fellow. Det var Colfax som sørget for «likestilling» i Brorskapsordenen og gjorde det mulig for kvinner å delta, ved å opprette Rebekkainstitusjonen.

Colfax døde av et hjerteinfarkt i 1885.

## Referanser


## Eksterne lenker
* 
*
Samfoto

**Samfoto** var et norsk bildebyrå, aktivt som frittstående byrå med kontorer i Oslo fra 1976 til 2011, da byrået og bildesamlingen ble innlemmet i Norsk Telegrambyrå. 

Samfoto-samlingen omfatter arkivbilder fra en rekke norske og nordiske frilansfotografer.  Bildesamlingen favner mer enn 300&nbsp;000 bilder.

## Historie
Samfoto ble stiftet av seks fotografer i 1976, ut fra ønske om å skape et fotograf-drevet bildebyrå og inspirert av Magnum Photos. Blant de seks var Per-Anders Rosenkvist, Sven Erik Dahl, Rune Lislerud and Geir Bølstand, som møttes i Studentenes fotoklubb da de studerte ved Universitetet i Oslo. De dannet Fotogruppe 72 sammen, og gikk deretter sammen med andre for å danne Samfoto. I et intervju fortalte Rosenkvist at mange av fotografene var politiske aktivister og at de på 1970-tallet dokumenterte demonstrasjoner, husokkupasjoner og andre poltiske aspekter ved samfunnet. Ifølge Rosenkvist førte dette til at "alle" fotografene og Samfotos telefon ble overvåket av Politiets sikkerhetstjeneste.

Utover på 1980-tallet og 1990-tallet sluttet vel 100 norske fotografer seg til byrået. I 1988 innledet foreningen Norske Naturfotografer samarbeid med byrået, og bildesamlingen fra Naturfotografenes Bildebyrå ble innlemmet i Samfoto. I 1989 sluttet kvinnelige fotografer fra Hera-gruppen seg til Samfoto-arkivet for å få bedre støtte til å distribuere og selge fotografiene sine. På denne tiden hadde Samfoto flere treff årlig hvor fotografene viste fram og diskuterte bildene sine.
 
I årene 2000&ndash;2001 ble arkivdriften lagt om fra distribusjon av fysiske bilder til digitale. 

Samfoto ble i september 2011 innlemmet i bildebyrået NTB Scanpix. I 2025 kan man fortsatt finne mange bilder fra Samfoto sitt arkiv i bildedatabasen til NTB bilder, og bildene deres brukes fortsatt ofte som illustrasjonsbilder i norske aviser. 

## Referanser

## Eksterne lenker
* Samfoto 
* Norske Naturfotografer 
* Samfoto hos DigitaltMuseum
Daniel Albrecht

**Daniel Albrecht** (født 25. mai 1983 i Fiesch) er en sveitsisk tidligere alpinist.

I junior-VM 2003 ble han tredobbelt mester ved å vinne utfor, storslalåm og kombinasjonen. I tillegg tok han sølv i slalåm bak landsmannen Marc Berthod.

Like før mesterskapet hadde Albrecht debutert i verdenscupen.

I 2007 gikk Albrecht til topps i superkombinasjon i VM i Åre, og i storslalåm vant han sølv.

Han hadde vunnet fire verdenscuprenn da han 22. januar 2009 falt stygt i den siste treningsomgangen til utforrennet i Hahnenkammrennene i Kitzbühel. Etter å først ha ligget i kunstig koma i tre uker ble han restituert og deltok i verdenscupen igjen 5. desember 2010.

## VM-medaljer
* 2007 Åre – **gull** i superkombinasjonen
* 2007 Åre – sølv i storslalåm
* 2007 Åre – bronse i lagkonkurransen

## Verdenscupseire

## Eksterne lenker
* 
*
Marc Berthod

**Marc Berthod** (født 24. november 1983) er en sveitsisk tidligere alpinist.

## Karriere

I 2002 tok Berthod sølvmedalje i slalåm under juniorverdensmesterskapet i Sella Nevea. Året etter, da mesterskapet gikk i Montgenèvre, vant han slalåmtittelen, og tok i tillegg bronse i utfor.

Siden januar 2003 har Berthod deltatt i verdenscupen. I OL-debuten i 2006 i Torino kom han på sjuendeplass i kombinasjonen.

Den 7. januar 2007 gikk han svært overraskende til topps i slalåmrennet i Adelboden, med startnummer 60! Han lå på 27.-plass etter første omgang, men kjørte raskest av samtlige i finaleomgangen.

Under VM 2007 i Åre tok han bronsemedalje i kombinasjonen, etter landsmannen Daniel Albrecht og østerrikske Benjamin Raich. Han fikk også bronse i lagkonkurransen.  
 
## VM-medaljer
* 2007 Åre – bronse i alpin kombinasjon
* 2007 Åre – bronse i lagkonkurransen

## Resultater i verdenscupen i alpint

### Individuelle seire

### Sammenlagtplasseringer

## Eksterne lenker
* 
* Marc Berthods hjemmeside
Citroën Berlingo

**Citroën Berlingo** er en bilmodell produsert av den franske fabrikanten Citroën siden 1996. Den er bygget på samme plattform som Peugeot Partner og det er kun noen små kosmetiske forskjeller på de to modellene. 

Bilen finnes i både som personbil og varebil. Den har en 1,4 liters bensinmotor på 75hk, 1,6 liters på 110hk, 1,6HDi diesel på 70hk eller 1,6HDi med 90hk. I perioden 1998–2005 ble Citroën Berlingo også produsert som elbil.

## Eksterne lenker
*
Chicago Bulls

**Chicago Bulls** er et amerikansk basketballag som spiller i ligaen NBA. De er et av de mest kjente lagene i NBA, mest på grunn av verdensstjernen Michael Jordan som spilte for laget fra 1984 til 1998. 

Laget holder til i Chicago i Illinois, og spiller hjemmekampene i United Center.

Lagets beste periode var 1990-årene da Chicago Bulls vant seks NBA-titler, med kjente spillere som Jordan, Scottie Pippen og Dennis Rodman i spissen.

## Spillerstall

*Sist oppdatert 13. april 2014*

## Hall of Fame
De følgende tolv personene har hatt tilknytning til klubben, og er innvalgt i Naismith Memorial Basketball Hall of Fame:
* Jerry Colangelo
* George Gervin
* Phil Jackson
* Michael J. Jordan
* Robert L. Parish
* Scottie Pippen
* Jerry Sloan
* Nate Thurmond
* Dennis Rodman
* Artis Gilmore
* Chet Walker
* Tex Winter

## Referanser


## Kilder
* 

## Eksterne lenker
*
Fylkesvei 3374

**Fylkesvei 3374** går mellom Heldøla i Drangedal og Tangen i Kragerø kommune.

Frem til 2019 hadde veien betegnelsen fylkesvei 256 (Telemark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Süleyman Shah

**Süleyman Shah** (arabisk: سليمان شاه, **Süleyman bin Kaya Alp**; født 1178, død 1236) var far til Ertuğrul og dermed bestefar til Osman I som var grunnlegger av Det osmanske rike.

Legenden vil ha det til at han druknet i elva Eufrat og ble begravet i nærheten på plassen som nå heter «tyrkerens grav» (*Türk Mezarı*) og blir nå sett på som en hellig plass for tyrkere. Geografisk sett er det i Syria, men som følge av Lausanne-traktaten er det tyrkisk territorium og Tyrkia har således rett til å heve det tyrkiske flagget og ha en æresvakt der.

## Referanser